techiaith/cofnodycynulliad_en-cy huggingface dataset:
English: Of course. Julie Morgan has championed the rights of the Gypsy/Traveller community for a long time. Welsh Government has funded a Travelling Ahead advice and advocacy service, operating from 1 April to March 2020. The staff who run the programme will be well known to many mid and west Wales community members, which should support the effectiveness of the service. I will give some further thought to that. I've also met with the younger community here at the Assembly, and it was a great visionary opportunity to understand what the impacts are for this community. I will give that some further thought.
Welsh: Wrth gwrs. Mae Julie Morgan wedi bod yn hyrwyddo hawliau'r gymuned Sipsiwn/Teithwyr ers amser hir. Mae Llywodraeth Cymru wedi ariannu gwasanaeth cyngor ac eiriolaeth Teithio Ymlaen, sy'n gweithredu o 1 Ebrill hyd at fis Mawrth 2020. Bydd y staff sy'n cyflwyno'r rhaglen yn gyfarwydd i lawer o aelodau o gymunedau canolbarth a gorllewin Cymru, a dylai hynny gefnogi effeithiolrwydd y gwasanaeth. Byddaf yn rhoi ystyriaeth bellach i hynny. Rwyf hefyd wedi cyfarfod â'r gymuned iau yma yn y Cynulliad, ac roedd yn gyfle gwych, llawn gweledigaeth i ddeall beth yw'r effeithiau ar y gymuned hon. Byddaf yn rhoi ystyriaeth bellach i hynny.
English: Thank you for the question. Local authorities have committed to deliver 1,000 new council homes under our new housing pact with the Welsh Local Government Association and Community Housing Cymru.
Welsh: Diolch am y cwestiwn. Mae awdurdodau lleol wedi ymrwymo i ddarparu 1,000 o gartrefi cyngor newydd o dan ein cytundeb tai newydd gyda Chymdeithas Llywodraeth Leol Cymru a Chartrefi Cymunedol Cymru.
English: Twice in a day, Mike Hedges. Congratulations to Swansea. It's great to see the local authority building new council properties. Indeed, in my own authority also in Flintshire, with Hannah Blythyn, we've got some successful council properties and people living in there already. We are now starting to see the benefit of the housing revenue account subsidy exit with new council homes being built. I'm pleased that Swansea and other authorities are using their vision to ensure that we can make a long-term investment for the social housing stock that's needed for the future.
Welsh: Ddwywaith mewn diwrnod, Mike Hedges. Llongyfarchiadau i Abertawe. Mae'n wych gweld yr awdurdod lleol yn adeiladu tai cyngor newydd. Yn wir, yn fy awdurdod fy hun yn Sir y Fflint hefyd, gyda Hannah Blythyn, mae gennym dai cyngor llwyddiannus a phobl yn byw ynddynt eisoes. Rydym bellach yn dechrau gweld y budd o ddod allan o system gymhorthdal y cyfrif refeniw tai gyda chartrefi cyngor newydd yn cael eu hadeiladu. Rwy'n falch fod Abertawe ac awdurdodau eraill yn defnyddio eu gweledigaeth i sicrhau ein bod yn gallu gwneud buddsoddiad hirdymor yn y stoc tai cymdeithasol sydd eu hangen ar gyfer y dyfodol.
English: Plaid Cymru supports all efforts to increase the social housing stock too and, of course, Carmarthenshire has been a council that's been in the vanguard in this area. One restriction that could impact on the ability to build more social housing is the decision of the Office for National Statistics to re-allocate housing associations as public bodies, thereby restricting the availability of funding for the future. So, can you give us an update on what the Government is doing in order to resolve this problem?
Welsh: Mae Plaid Cymru yn cefnogi pob ymdrech i gynyddu'r stoc tai cymdeithasol hefyd ac, wrth gwrs, mae sir Gâr yn gyngor sydd wedi bod ar flaen y gad yn y maes yma. Un cyfyngiad a allai effeithio ar y gallu i adeiladu mwy o dai cymdeithasol ydy penderfyniad y Swyddfa Ystadegau Gwladol i ailddosbarthu cymdeithasau tai fel cyrff cyhoeddus, a thrwy hynny gyfyngu ar argaeledd cyllid yn y dyfodol. A fedrwch chi ein diweddaru ni ar beth y mae'r Llywodraeth yn ei wneud er mwyn datrys y broblem yma?
English: We are in discussions with the housing associations in terms of how we will manage this process. I am confident that we will be able to resolve the issue either through legislation or otherwise.
Welsh: Rydym mewn trafodaethau gyda'r cymdeithasau tai ynglŷn â sut y byddwn yn rheoli'r broses hon. Rwy'n hyderus y gallwn ddatrys y mater naill ai drwy ddeddfwriaeth neu fel arall.
English: Twice for Suzy Davies as well, Cabinet Secretary. Swansea council's local development plan has already been delayed, and the new date of March has passed and we're still no nearer being absolutely sure about what this vision that you mentioned looks like, and the innovation that the council can bring to its plan to bring new rental properties into the housing stock. Now, I've raised the point a number of times - with you, as it happens - so now I feel entitled to ask: what progress has Welsh Government made in speaking to the houses in multiple occupation sector about converting excess capacity into new, longer term homes? And can I ask, therefore, what advice Welsh Government has given to councils about acquiring those centrally located properties themselves to bring them into the councils' social housing stock to complement new build?
Welsh: Ddwywaith i Suzy Davies hefyd, Ysgrifennydd y Cabinet. Mae cynllun datblygu lleol Cyngor Abertawe eisoes wedi cael ei ohirio, ac mae dyddiad newydd mis Mawrth wedi mynd heibio ac nid ydym fymryn yn agosach at fod yn hollol siŵr sut y mae'r weledigaeth hon a grybwyllwyd gennych yn edrych, a'r arloesedd y gall y cyngor ei gynnig i'w gynllun i ddod ag eiddo rhent newydd i'r stoc dai. Nawr, rwyf wedi crybwyll y pwynt sawl gwaith - wrthych chi, fel y mae'n digwydd - felly rwy'n teimlo bod gennyf hawl i ofyn yn awr: pa gynnydd y mae Llywodraeth Cymru wedi'i wneud yn siarad â'r sector tai amlfeddiannaeth ynglŷn â throi capasiti dros ben yn gartrefi newydd hirdymor? Ac a gaf fi ofyn, felly, pa gyngor y mae Llywodraeth Cymru wedi'i roi i gynghorau ynglŷn â chaffael eiddo sydd wedi'i leoli'n ganolog eu hunain er mwyn dod ag ef i mewn i stoc tai cymdeithasol y cynghorau yn ychwanegol at adeiladau newydd?
English: Well, I think this, from an earlier question, is about what housing solutions are fit for the future and what their needs are. I haven't got an issue with using HMOs if they're appropriate for new housing solutions. I did visit, with Julie James and Mike Hedges actually, in Swansea, looking at HMO provision. Suzy, you would have been more than welcome, but I wasn't familiar with your diary engagements. The fact of the matter is, what we've got to do is be innovative and look at all options for Wales. I think the HMO sector - . Because there have been developments of more student accommodation in block form, HMOs now are moving out of that system; therefore, there is an opportunity for us to use them.
Welsh: Wel, rwy'n credu bod hyn, o gwestiwn cynharach, yn ymwneud â pha atebion tai sy'n addas ar gyfer y dyfodol a beth yw eu hanghenion. Nid oes gennyf broblem gyda defnyddio tai amlfeddiannaeth os ydynt yn addas ar gyfer atebion tai newydd. Ymwelais ag Abertawe, gyda Julie James a Mike Hedges mewn gwirionedd, i edrych ar y ddarpariaeth tai amlfeddiannaeth. Suzy, byddai croeso wedi bod i chi, ond nid oeddwn yn gwybod a oedd lle gennych yn eich dyddiadur. Y ffaith amdani yw, yr hyn sy'n rhaid i ni ei wneud yw bod yn arloesol ac edrych ar yr holl opsiynau i Gymru. Rwy'n credu bod y sector tai amlfeddiannaeth - . Oherwydd bod mwy o adeiladau llety myfyrwyr wedi cael eu datblygu ar ffurf bloc, mae tai amlfeddiannaeth bellach yn symud allan o'r system honno; felly, mae cyfle i ni eu defnyddio.
English: Our childcare offer aims to provide working parents of three and four-year-olds with 30 hours of Government-funded education and childcare for up to 48 weeks a year. We will begin piloting the offer in specific areas of seven local authorities from September of this year.
Welsh: Mae ein cynnig gofal plant yn anelu at ddarparu 30 awr o addysg a gofal plant wedi'i ariannu gan y Llywodraeth am hyd at 48 wythnos y flwyddyn i rieni plant tair a phedair oed. Byddwn yn dechrau treialu'r cynnig mewn ardaloedd penodol mewn saith awdurdod lleol o fis Medi eleni ymlaen.
English: I'm well aware of the pilots, and I want to thank the Government for making the statement about those very recently, but I am concerned - very concerned indeed - at the National Day Nurseries Association's comments this week regarding the capacity of the private sector who want to work with the Government, as you will know, to achieve the delivery of this very important commitment. I am concerned about the capacity of the sector to meet those demands, and the fact that there's no plan currently between the private sector and the Government in order to work that capacity up over the next few years so that you can meet this challenging commitment. What work are you doing behind the scenes in order to make sure that there is capacity so that you can deliver on this important promise?
Welsh: Rwy'n ymwybodol iawn o'r cynlluniau peilot, a hoffwn ddiolch i'r Llywodraeth am wneud y datganiad am y rheini'n ddiweddar iawn, ond rwy'n bryderus - yn bryderus iawn yn wir - ynghylch sylwadau'r Gymdeithas Genedlaethol Meithrinfeydd Dydd yr wythnos hon ynglŷn â gallu'r sector preifat sydd eisiau gweithio gyda'r Llywodraeth, fel y gwyddoch, i gyflawni'r ymrwymiad hollbwysig hwn. Rwy'n pryderu am allu'r sector i fodloni'r gofynion hynny, a'r ffaith nad oes unrhyw gynllun ar hyn o bryd rhwng y sector preifat a'r Llywodraeth i gynyddu'r gallu hwnnw dros y blynyddoedd nesaf fel y gallwch gyflawni'r ymrwymiad heriol hwn. Pa waith rydych chi'n ei wneud y tu ôl i'r llenni er mwyn gwneud yn siŵr fod y gallu gennych i gyflawni'r addewid pwysig hwn?
English: Well, I also read your press release, and I also read the comments in the newspaper. The comment says, 30 hours of free childcare scheme may not be possible' which doesn't mean it isn't possible. The fact is that the NDNA are part of the working group moving this forward. It surprised me also that they made comments in the media as opposed to coming to talk to us. May I say that the working group is working well? The private sector is not the only option in terms of the delivery of this model, and therefore we have many options moving forward. The pilots will give us a better sense of delivery, but I'm confident that we'll be able to deliver the most comprehensive childcare programme in the UK by this Government by the end of this term of government.
Welsh: Wel, fe ddarllenais innau hefyd eich datganiad i'r wasg, a darllenais y sylwadau yn y papur newydd. Mae'r sylw'n dweud, Efallai na fydd y cynllun i gynnig 30 awr o ofal plant am ddim yn bosibl ac nid yw hynny'n golygu nad yw'n bosibl. Y ffaith yw bod y Gymdeithas Genedlaethol Meithrinfeydd Dydd yn rhan o'r gweithgor sy'n bwrw ymlaen â'r cynllun hwn. Cefais fy synnu hefyd eu bod yn gwneud sylwadau yn y cyfryngau yn hytrach na dod i siarad gyda ni. A gaf fi ddweud bod y gweithgor yn gweithio'n dda? Nid y sector preifat yw'r unig opsiwn ar gyfer cyflwyno'r model hwn, ac felly mae gennym lawer o opsiynau wrth symud ymlaen. Bydd y cynlluniau peilot yn rhoi gwell syniad o'r ddarpariaeth i ni, ond rwy'n hyderus y byddwn yn gallu cyflawni'r rhaglen gofal plant fwyaf cynhwysfawr yn y DU gan y Llywodraeth hon erbyn diwedd y tymor llywodraeth hwn.
English: The Welsh Government's commitment to extend entitlements to free childcare will, of necessity, lead to an increase in the number of childcare providers across Wales. This creates an opportunity for us to consider the positive community impacts that could arise from the growth in employment within this sector. What consideration has the Cabinet Secretary given to embedding the principles of the foundational economy into the childcare delivery offer and raising the social ask of providers in order to further benefit communities?
Welsh: Bydd ymrwymiad Llywodraeth Cymru i ymestyn yr hawl i ofal plant am ddim o reidrwydd yn arwain at gynnydd yn nifer y darparwyr gofal plant ledled Cymru. Mae hyn yn creu cyfle i ni ystyried yr effeithiau cymunedol cadarnhaol a allai ddeillio o'r cynnydd mewn cyflogaeth yn y sector hwn. Pa ystyriaeth y mae Ysgrifennydd y Cabinet wedi'i roi i ymgorffori egwyddorion yr economi sylfaenol yn y cynnig i ddarparu gofal plant a chynyddu'r galw ar ddarparwyr i gynnig atebion cymdeithasol er budd pellach i gymunedau?
English: This is a great question in terms of the childcare plus agenda, making sure that this is not just about childcare and warehousing of children in some shape or form, but actually building an economy and the opportunity for the childcare sector to grow, but also the issues of procurement, food processing, retail distribution, transport - all of those things that feature around this one specific piece of work. It is something I'm working with my Cabinet colleagues on, and indeed the sector, which surprised me even more when I read the comments in the newspapers this week.
Welsh: Mae hwn yn gwestiwn mawr mewn perthynas â'r agenda gofal plant ychwanegol, a gwneud yn siŵr nad yw hyn yn ymwneud yn unig â gofal plant a rhoi plant mewn warysau mewn rhyw ffordd neu'i gilydd, ond yn hytrach ei fod yn ymwneud ag adeiladu economi a'r cyfle i'r sector gofal plant dyfu, ond hefyd materion sy'n ymwneud â chaffael, prosesu bwyd, dosbarthiad manwerthu, cludiant - yr holl bethau sy'n rhan o'r gwaith penodol hwn. Mae'n rhywbeth rwy'n gweithio gyda fy nghyd-Aelodau Cabinet arno, ac yn wir y sector, a dyna pam y synnais hyd yn oed yn fwy pan ddarllenais y sylwadau yn y papurau newydd yr wythnos hon.
English: Of course, quality is as important as quantity, and we know that falling behind early, particularly in cognitive development, can have long-lasting effects for children, particularly in later childhood, and indeed in later life. I've pressed you previously about the early years childcare and play workforce plan, and you indicated it would be available in the spring. Well, here we are, and I was just wondering whether you could give us an update as to when we're likely to see it, and whether its publication is now, in fact, imminent.
Welsh: Wrth gwrs, mae ansawdd yr un mor bwysig â maint, ac rydym yn gwybod bod llithro ar ôl yn gynnar, yn arbennig o ran datblygiad gwybyddol, yn gallu effeithio ar blant am amser hir, yn enwedig yn ddiweddarach yn eu plentyndod, ac yn wir yn ddiweddarach mewn bywyd. Rwyf wedi pwyso arnoch o'r blaen ynglŷn â'r cynllun ar gyfer y gweithlu blynyddoedd cynnar, gofal plant a chwarae, ac fe ddywedoch y byddai ar gael yn y gwanwyn. Wel, dyma ni, ac roeddwn yn meddwl tybed a allech roi'r wybodaeth ddiweddaraf i ni ynglŷn â phryd rydym yn debygol o'i weld, ac a yw ar fin cael ei gyhoeddi mewn gwirionedd?
English: That work plan is being worked upon by ourselves, but also the commissioners as well. We've asked them to come in to talk to us about future planning. I think it's only right that we do that. We shouldn't not acknowledge that this is going to be a huge challenge for the sector as a whole - to make sure we've got capacity within the system to deal with all these young people coming through. I agree - on the total childcare programme that we've been running, the two areas that have been most prominent are quality and flexibility, and it's very wide ranging in that context, but we are working towards that. Delivery will be started in September, but I will give a more definitive answer to the Member when I've got some more details that I can give him.
Welsh: Mae'r cynllun gwaith hwnnw'n cael ei ddatblygu gennym ni, a chan y comisiynwyr hefyd. Rydym wedi gofyn iddynt ddod i siarad â ni ynglŷn â chynlluniau ar gyfer y dyfodol. Nid yw ond yn iawn ein bod yn gwneud hynny yn fy marn i. Ni ddylem beidio â chydnabod y bydd hon yn her enfawr i'r sector yn ei gyfanrwydd - gwneud yn siŵr fod gennym y gallu yn y system i ymdopi â'r holl bobl ifanc hyn sy'n dod drwyddi. Rwy'n cytuno - o ran y rhaglen gofal plant gyfan y buom yn ei chyflwyno, y ddau faes sydd wedi bod yn fwyaf amlwg yw ansawdd a hyblygrwydd, ac mae'n eang iawn yn y cyd-destun hwnnw, ond rydym yn gweithio tuag at hynny. Bydd y broses o gyflwyno yn cychwyn ym mis Medi, ond byddaf yn rhoi ateb mwy pendant i'r Aelod pan fydd gennyf ragor o fanylion y gallaf eu rhoi iddo.
English: I thank the Member for her question. My officials meet regularly with colleagues in Northern Ireland, Scotland and England to discuss children's rights and the implementation of the United Nations Convention on the Rights of the Child. These discussions include taking forward the 2016 recommendations made by the UN Committee on the Rights of the Child in full.
Welsh: Diolch i'r Aelod am ei chwestiwn. Mae fy swyddogion yn cyfarfod yn rheolaidd â chymheiriaid yng Ngogledd Iwerddon, yr Alban a Lloegr i drafod hawliau plant a gweithrediad Confensiwn y Cenhedloedd Unedig ar Hawliau'r Plentyn. Mae'r trafodaethau hyn yn cynnwys bwrw ymlaen yn llawn ag argymhellion 2016 a wnaed gan Bwyllgor y Cenhedloedd Unedig ar Hawliau'r Plentyn.
English: I thank the Cabinet Secretary for that response. Is he aware of the survey commissioned by the Northern Ireland Commissioner for Children and Young People that showed that 63 per cent of people in Northern Ireland now support children being legally protected from hitting, smacking, and indeed any type of assault? Is he also aware that Scottish MSP John Finnie is due to lodge a Member Bill in the Scottish Parliament in the next few weeks to abolish the defence of justifiable assault in relation to the physical punishment of children in Scotland? Does the Cabinet Secretary agree that it is very useful for us in Wales, and for the Welsh Government, to look at what is happening in other countries in relation to the physical punishment of children and our own proposed plans?
Welsh: Diolch i Ysgrifennydd y Cabinet am yr ymateb hwnnw. A yw'n ymwybodol o'r arolwg a gomisiynwyd gan Gomisiynydd Plant a Phobl Ifanc Gogledd Iwerddon a oedd yn dangos bod 63 y cant o bobl yng Ngogledd Iwerddon bellach yn cefnogi gwarchod plant yn gyfreithiol rhag taro, smacio, ac unrhyw fath o ymosodiad yn wir? A yw hefyd yn ymwybodol fod yr Aelod o Senedd yr Alban, John Finnie, i fod i gyflwyno Bil Aelod yn Senedd yr Alban yn ystod yr wythnosau nesaf i ddiddymu'r amddiffyniad o ymosodiad cyfiawnadwy mewn perthynas â chosbi plant yn gorfforol yn yr Alban? A yw Ysgrifennydd y Cabinet yn cytuno ei bod yn ddefnyddiol iawn i ni yng Nghymru, ac i Lywodraeth Cymru, edrych ar yr hyn sy'n digwydd mewn gwledydd eraill mewn perthynas â chosbi plant yn gorfforol a'n cynlluniau arfaethedig ein hunain?
English: Indeed, and the Member's right to raise this. Promoting positive parenting in Wales is critically important, and learning from other nations is part of our approach, but we must recognise that solutions introduced by other countries are based on their own specific legal jurisdictions. Any legislation we take forward will be tailored to Wales, but the Member can rest assured that we will be introducing this legislation.
Welsh: Yn wir, ac mae'r Aelod yn iawn i dynnu sylw at hyn. Mae hyrwyddo rhianta cadarnhaol yng Nghymru yn hollbwysig, ac mae dysgu gan wledydd eraill yn rhan o'n dull gweithredu, ond mae'n rhaid i ni gydnabod bod atebion a gyflwynwyd gan wledydd eraill yn seiliedig ar eu hawdurdodaethau cyfreithiol penodol eu hunain. Bydd unrhyw ddeddfwriaeth y byddwn yn bwrw ymlaen â hi'n cael ei theilwra ar gyfer Cymru, ond gall yr Aelod fod yn sicr y byddwn yn cyflwyno'r ddeddfwriaeth hon.
English: Cabinet Secretary, I think it's very important in this area that our expectations and ambitions are constantly increasing, and that's a good thing. Of course, we've contributed a children's commissioner and the first play strategy, and in fairness to the Government here, taken on the foundation phase. But we do need to look at other jurisdictions as well to make sure that we really are still at the cutting edge.
Welsh: Ysgrifennydd y Cabinet, rwy'n credu ei bod yn bwysig iawn yn y maes hwn fod ein disgwyliadau a'n huchelgeisiau'n codi'n gyson, ac mae hynny'n beth da. Wrth gwrs, rydym wedi cyfrannu comisiynydd plant a'r strategaeth chwarae gyntaf, ac er tegwch i'r Llywodraeth yn y fan hon, rydym wedi mabwysiadu'r cyfnod sylfaen. Ond mae angen i ni edrych ar awdurdodaethau eraill yn ogystal i wneud yn siŵr ein bod o ddifrif yn parhau i fod ar flaen y gad.
English: I agree with the Member. Part of my team and some members of the Government support mechanisms have been on a trip to the States only last week to look at interventions that are looking at adverse childhood experiences. I know that other colleagues have been across the world as well, looking at interventions that are very positive for our young people. We shouldn't be shy of adopting those policies. I only wish there was something closer to home, in England, that could have positive effects here in Wales.
Welsh: Rwy'n cytuno â'r Aelod. Mae rhan o fy nhîm a rhai aelodau o fecanweithiau cymorth y Llywodraeth wedi bod ar daith i'r Unol Daleithiau yr wythnos diwethaf i weld ymyriadau'n edrych ar brofiadau niweidiol yn ystod plentyndod. Gwn fod cyd-Aelodau eraill wedi bod ar draws y byd hefyd, yn edrych ar ymyriadau sy'n gadarnhaol iawn ar gyfer ein pobl ifanc. Ni ddylem gilio rhag mabwysiadu'r polisïau hynny. Mae'n drueni nad oes rhywbeth yn nes at gartref, yn Lloegr, a allai gael effeithiau cadarnhaol yma yng Nghymru.
English: I have announced a 12-month transitional period for Communities First to mitigate some of the impacts of the decision. Transition and strategy guidance has been issued to fully support the lead delivery bodies, who are currently submitting outline transition plans.
Welsh: Rwyf wedi cyhoeddi cyfnod pontio o 12 mis ar gyfer Cymunedau yn Gyntaf i liniaru rhai o effeithiau'r penderfyniad. Mae canllawiau pontio a strategaeth wedi cael eu cyhoeddi i roi cefnogaeth lawn i'r cyrff cyflawni arweiniol sydd ar hyn o bryd yn cyflwyno cynlluniau pontio amlinellol.
English: The Cabinet Secretary will have received a letter from Caerphilly county borough councillor Ken James, the cabinet member for regeneration. I'd like to just draw his attention to this statement from Councillor James that says that Caerphilly council, as the lead body, are having trouble delivering their detailed plan because we've entered the pre-election period, which means they cannot adhere to their formal consultation and decision-making processes in order to develop and agree their proposals. Would therefore the Cabinet Secretary agree to a degree of flexibility for lead bodies when delivering their detailed plans?
Welsh: Bydd Ysgrifennydd y Cabinet wedi derbyn llythyr gan gynghorydd bwrdeistref sirol Caerffili, Ken James, yr aelod cabinet dros adfywio. Hoffwn dynnu ei sylw at y datganiad hwn gan y Cynghorydd James sy'n dweud bod cyngor Caerffili, fel y corff arweiniol, yn cael trafferth cyflawni eu cynllun manwl oherwydd ein bod bellach yn y cyfnod cyn yr etholiad, sy'n golygu na allant gadw at eu prosesau ffurfiol ar gyfer ymgynghori a gwneud penderfyniadau er mwyn datblygu a chytuno eu cynigion. Felly, a fyddai Ysgrifennydd y Cabinet yn cytuno i rywfaint o hyblygrwydd ar gyfer cyrff arweiniol wrth iddynt gyflwyno eu cynlluniau manwl?
English: As always, as the Member raises it with me, as well as Dawn Bowden and his other colleagues, I'm very interested in your views on this and how we can have a smoother transition for the people employed in the communities on the ground. I'm very interested in making sure that my team work closely with Caerphilly and other associations, and I've asked them to have a conversation with them directly to make sure that we can find a way through this proposal.
Welsh: Fel bob amser, gan fod yr Aelod wedi dwyn y mater i fy sylw, yn ogystal â Dawn Bowden a'i gyd-Aelodau eraill, mae gennyf ddiddordeb mawr yn eich barn ar hyn a sut y gallwn sicrhau pontio llyfnach i'r bobl a gyflogir yn y cymunedau ar lawr gwlad. Mae gennyf ddiddordeb mawr mewn gwneud yn siŵr fod fy nhîm yn gweithio'n agos gyda Chaerffili a chymdeithasau eraill, ac rwyf wedi gofyn iddynt gael sgwrs gyda hwy yn uniongyrchol i wneud yn siŵr ein bod yn gallu dod o hyd i ffordd drwy'r cynnig hwn.